Milí študenti,

spolu s PhDr. Mgr. Miroslavou Hliničanovou a Mgr. Juliánou Stasovou sme pre Vás vytvorili projekt s názvom EnviRUJ! ! Ide o projekt, ktorý sa snaží rozvíjať osobnosť mladého človeka v troch oblastiach- jazykovej, umeleckej a environmentálnej.

Študentom ponúka možnosť zamyslieť sa nad problémami vodstva na Liptove ako oblasti, v ktorej sa narodili, žijú, resp. v nej študujú. Tvorbou umeleckého diela a jazykovej prezentácie v ruskom jazyku tak študenti zdokonalia svoje zručnosti nielen v predmete, ale samotný projekt im ponúka možnosť zdokonaliť sa aj po stránke osobnostnej.

**Témou** tohtoročného projektu EnviRUJ! **je Superhrdina Liptova**, ktorý rieši enviroproblém spojený s **vodstvom**

**Čo na Vás čaká?**

**1. fáza:** študenti, ktorí sa rozhodnú zapojiť do projektu EnviRUJ! sa prihlásia na konzultáciu s koordinátorkou environmentálnej výchovy a výtvarnej výchovy.

**2. fáza:** Samostatná práca na výtvarnom diele, po ktorom nasleduje tvorba textu, v ktorom opíšu daný problém. Tvorbu textu, jeho gramatickú správnosť konzultujú s učiteľkou ruského jazyka, nemeckého jazyka a francúzskeho jazyka.

**Úlohy v rámci 2. fázy:**

* Vymysli a nakresli NOVEHO SUPERHRDINU s vlastnosťami, ktoré nemá žiadny z tých ktorých poznáte, môžu byť aj humorné alebo úplne netradičné.
* Vylepši jeho osobnosť, schopnosti jeho priateľov, pomocníkov, môže byť aj kombináciou človeka - zvieraťa - veci (Nakresli ho).
* NAVRHNI, aký reálny problém vodstva na Liptove (v okolí Liptova) by mohli spoločnými silami vyriešiť. Dolož to fotografiou (A5).
* Napíš textové poznámky k týmto úlohám - samostatnosť
* SNAŽ sa o čo najväčšiu originalitu, aby sa tvoje nápady neopakovali v rámci školy.

**3. fáza:** Nasleduje malá vernisáž v priestoroch školy, na ktorej študenti predstavia svoju tvorbu v jazyku, ktorý si zvolili.

**Môžeš sa tešiť na zaujímavé ceny ☺**

**Na koho sa môžeš obrátiť?**

- PhDr. Mgr. Hliničanová Miroslava: jazyková poradkyňa (NJ, RUJ). Bude Vám k dispozícii kvôli jazykovej korekcii textov (kontakt: hlinicanovaesslm@gmail.com ).

- Mgr. Stasová Juliána: výtvarná poradkyňa. Bude Vám k dispozícii kvôli výtvarnej koordinácii (kontakt: stasovaesslm@gmail.com ).

##### - Mgr.: Stejskalová Kristína: jazyková poradkyňa (FRJ). Bude Vám k dispozícii kvôli jazykovej koordinácii (kontakt: stejskalovaesslm@gmail.com ).

- Mgr. Mundierová Dominika: environmentálny koordinátor. Bude Vám k dispozícii ako konzultantka k otázkam týkajúcich sa životného prostredia (kontakt: mundierovaesslm@gmail.com).

**Do kedy?**

Projekt EnviRUJ! prebieha od októbra 2021 do 31.3.2022.

S pozdravom

koordinátorky projektu